《江夜怀陶丈季寿》
清代·李宗瀚

沧洲岁将尽，久与亲爱别。晚霞帆际沈，晨鸥棹边发。

劳人耽旷放，物外意多说。返景明寒漪，尘容写清绝。

掩篷悄独吟，窗影动江月。冷气逼襟袖，耿耿抱冰雪。

因念庵中人，端居警徂节。

作者简介：（1769—1831）清江西临川人，字公博，一字北漠，又字春湖。乾隆五十八年进士，授编修。道光时官至工部左侍郎、浙江学政。工诗，喜聚书，癖嗜金石文字。